open-index/open-wikipedia-markdown huggingface dataset:
Πανσόλειο Κύπελλο

Το **Πανσόλειο Κύπελλο** αποτελεί ποδοσφαιρική τοπική διοργάνωση κυπέλλου στην επαρχία Λευκωσίας της Κύπρου. Διοργανώνεται από την Πανσόλειο Αθλητική Ομοσπονδία (ΠΑΟ) από το 1969.  Στη διοργάνωση συμμετέχουν οι ομάδες του Πανσόλειου Πρωταθλήματος.

Η κυπελλούχος ομάδα αποκτά το δικαίωμα συμμετοχής στο Κύπελλο Κυπελλούχων ΣΤΟΚ.

## Δομή
Στο Πανσόλειο Κύπελλο συμμετέχουν οι ομάδες του Πανσόλειου Πρωταθλήματος, οι οποίες αγωνίζονται σε διπλούς νοκ-άουτ αγώνες μεταξύ τους. Ο τελικός είναι μονός και διεξάγεται σε ουδέτερο στάδιο.

## Οι κυπελλούχες ομάδες
Στον πίνακα που ακολουθεί παρουσιάζονται οι κυπελλούχες ομάδες κάθε περιόδου. (Ο πίνακας δεν είναι πλήρης καθώς δεν έχουν εντοπιστεί πληροφορίες για όλες τις περιόδους).

α Δεν διεξήχθη λόγω της τουρκικής εισβολής.
β Διεκόπη λόγω της Πανδημίας COVID-19.

## Παραπομπές

## Δείτε επίσης

* Ποδόσφαιρο στην Κύπρο
* Πανσόλειο Πρωτάθλημα

Πανσόλειο Κύπελλο
Κατηγορία:Ποδοσφαιρικές διοργανώσεις Κύπρου
Πολιτική της Βοσνίας και Ερζεγοβίνης

Το **[[Πολίτευμα|Πολιτικό Σύστημα]] της [[Βοσνία και Ερζεγοβίνη|Βοσνίας και Ερζεγοβίνης]]** είναι κοινοβουλευτική αντιπροσωπευτική δημοκρατία. Τα μέλη της κυβέρνησης εκλέγονται δημοκρατικά με γενικές εκλογές ανά τετραετία. Ο αρχηγός του κράτους της Βοσνίας και Ερζεγοβίνης είναι ένα τριμελές Προεδρείο, που αποτελείται από έναν Βόσνιο, έναν Σέρβο και έναν Κροάτη. Η εκτελεστική εξουσία ασκείται από το Υπουργικό Συμβούλιο, που έχει 9 Υπουργεία και έναν Πρωθυπουργό. Η Κοινοβουλευτική Συνέλευση της Βοσνίας και Ερζεγοβίνης είναι το διθάλαμο νομοθετικό σώμα της χώρας, το οποίο αποτελείται από τη Βουλή των Αντιπροσώπων, που έχει 42 έδρες, και τη Βουλή των Λαών, που έχει 15 έδρες που μοιράζονται ισότιμα μεταξύ των τριών συστατικών εθνών της Ομοσπονδίας (Βόσνιοι, Κροάτες, Σέρβοι). To Σύνταγμα της Βοσνίας και Ερζεγοβίνης είναι το ανώτατο νομικό έγγραφο της χώρας. 

Κατόπιν της συμφωνίας του Ντέιτον (1995), η Βοσνία και Ερζεγοβίνη διαιρέθηκε σε δύο *Οντότητες* - την Ομοσπονδία Βοσνίας και Ερζεγοβίνης και την Σερβική Δημοκρατία της Βοσνίας.  

H Ομοσπονδία Βοσνίας και Ερζεγοβίνης είναι ομοσπονδιακό κράτος, με πρωτεύουσα το Σεράγεβο. Τα μέλη της κυβέρνησης εκλέγονται δημοκρατικά με γενικές εκλογές ανά τετραετία. Επικεφαλής της κυβέρνησης είναι ο ομοσπονδιακός Πρόεδρος. Η εκτελεστική εξουσία ασκείται από τον Πρωθυπουργό και 16 Υπουργεία. Το Κοινοβούλιο της Ομοσπονδίας Βοσνίας και Ερζεγοβίνης είναι το διθάλαμο νομοθετικό σώμα της ομοσπονδίας, το οποίο αποτελείται από τη Βουλή των Αντιπροσώπων, που έχει 98 έδρες, και τη Βουλή των Λαών, που έχει 58 έδρες που μοιράζονται ισότιμα μεταξύ των τριών συστατικών εθνών της Ομοσπονδίας (Βόσνιοι, Κροάτες, Σέρβοι). Η Ομοσπονδία Βοσνίας και Ερζεγοβίνης είναι πολιτικά διαιρεμένη σε 10 καντόνια, που είναι τα κράτη μέλη της ομοσπονδίας. Κάθε καντόνι έχει δική του κυβέρνηση, με πρωθυπουργό και υπουργικό συμβούλιο.  

Η Σερβική Δημοκρατία της Βοσνίας έχει πρωτεύουσα την Μπάνια Λούκα. Τα μέλη της κυβέρνησης εκλέγονται δημοκρατικά με γενικές εκλογές ανά τετραετία. Επικεφαλής της κυβέρνησης είναι ο Πρόεδρος. Η εκτελεστική εξουσία ασκείται από τον Πρωθυπουργό και 16 Υπουργεία. Η Εθνοσυνέλευση της Σερβικής Δημοκρατίας της Βοσνίας είναι το μονοθάλαμο νομοθετικό σώμα του κράτους, το οποίο έχει 83 έδρες.

## Πολιτικά Κόμματα της Βοσνίας και Ερζεγοβίνης

* Δημοκρατική Λαϊκή Συμμαχία
* Δημοκρατικό Μέτωπο
* Ένωση για ένα Καλύτερο Μέλλον της Βοσνίας και Ερζεγοβίνης
* Κόμμα Δημοκρατικής Δράσης
* Κόμμα Δημοκρατικής Προόδου
* Κροατική Δημοκρατική Ένωση της Βοσνίας και Ερζεγοβίνης
* Κροατική Δημοκρατική Ένωση 1990
* Σερβικό Δημοκρατικό Κόμμα
* Σοσιαλδημοκρατικό Κόμμα της Βοσνίας και Ερζεγοβίνης
* Συμμαχία Ανεξάρτητων Σοσιαλδημοκρατών

## Δείτε επίσης

* Βοσνιακές γενικές εκλογές (2018)
* Συμφωνία του Ντέιτον

## Παραπομπές
Ζακ Νεκέρ

Ο **Ζακ Νεκέρ** (, 30 Σεπτεμβρίου 1732, Γενεύη - 9 Απριλίου 1804 στο Κοππέ) ήταν Γάλλος πολιτικός με καταγωγή από τη Γενεύη. Ήταν προτεστάντης και υπουργός Οικονομικών, ανώτατος υπουργός από τις 25 Αυγούστου 1788 έως τις 11 Ιουλίου 1789 (τα επακόλουθα της παραίτησης του οδήγησαν στην άλωση της Βαστίλλης) και από τις 29 Ιουλίου 1789 έως τις 3 Σεπτεμβρίου 1790. Ήταν ο πατέρας της συγγραφέως Ζερμαίν ντε Σταλ.

## Βιογραφία
Γεννήθηκε στη Γενεύη. Ο πατέρας του καταγόταν από το Βρανδεμβούργο και ήταν καθηγητής.

Το 1750 μετακόμισε στο Παρίσι, όπου κατά τη διάρκεια της πρωθυπουργίας του Ετιάν Φρανσουά δούκα του Σουαζέλ απέκτησε τεράστια περιουσία από την ενασχόληση του με τις τράπεζες. Το σπίτι του ήταν τόπος συνάντησης για μορφωμένους και ευγενείς. Το 1764 παντρεύτηκε τη Σουζάν Κυρσό με την οποία απέκτησαν μια κόρη, τη μελλοντική συγγραφέα, γνωστή με το όνομα του συζύγου της, Ζερμαίν ντε Σταλ.

Στο δοκίμιό του "Έκθεση περί της νομοθεσίας και του εμπορίου των σιτηρών" (Παρίσι, 1775), το οποίο έκανε πολύ θόρυβο, ο Νεκέρ έγραψε θέσεις που ήταν υπέρ της εμποροκρατίας. Ο Νεκέρ υποστηρίχθηκε από τον κόμη Μορέπ, Υπουργό Επικρατείας και Επικεφαλής Σύμβουλο του Βασιλιά Λουδοβίκου ΙΣΤ΄.

Ο Νεκέρ έπαιξε σημαντικό ρόλο στο ξεκίνημα της Γαλλικής Επανάστασης.

Ο Νεκέρ έγινε σύμβουλος στο τμήμα οικονομικών και το 1777 έγινε επικεφαλής του οικονομικού τμήματος. Το 1781 έκανε μια κίνηση για την οποία είναι γνωστός μέχρι σήμερα: δημοσίευσε τον προϋπολογισμό της χώρας, κάτι παράξενο για μια απόλυτη μοναρχία όπου η κατάσταση των οικονομικών ήταν πάντα μυστική. Ο Νεκέρ απολύθηκε σε λίγους μήνες. Μέχρι το 1788 η Γαλλία είχε περιέλθει σε οικονομική κρίση. Ο Νεκέρ επανήλθε στη βασιλική υπηρεσία. Όταν απολύθηκε στις 11 Ιουλίου 1789, η απόλυση του ήταν ένας από τους λόγους για τους οποίους έλαβε χώρα η κατάληψη της Βαστίλλης τρεις μέρες αργότερα. Μέσα σε δύο μέρες η συνέλευση και ο βασιλιάς των ανακάλεσαν. Ο Νεκέρ μπήκε θριαμβευτικά στη Γαλλία και προσπάθησε να επιταχύνει τις φορολογικές μεταρρυθμίσεις, ωστόσο λόγω της αντίθεσης της Συνταγματικής Συνέλευσης παραιτήθηκε τον Σεπτέμβριο του 1790 σε κλίμα γενικής αδιαφορίας.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Γαλλίας
Κατηγορία:Γάλλοι οικονομολόγοι
Νίκος Κατσαβάκης

Ο **Νίκος Κατσαβάκης** (Σέρρες, 16 Μαΐου 1979) είναι Έλληνας παλαίμαχος ποδοσφαιριστής, ελλαδίτικης και ελληνοκυπριακής καταγωγής. Πατέρας του, είναι ο παλαίμαχος ποδοσφαιριστής και νυν προπονητής Μάκης Κατσαβάκης. Από τον Οκτώβριο του 2021, διατελεί πρόεδρος της Ε.Π.Σ. Σερρών.

## Παραπομπές


Κατηγορία:Κύπριοι ποδοσφαιριστές
Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Διγενή Μόρφου
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Π.Σ Σέρρες
Κατηγορία:Ποδοσφαιριστές Φούτμπολ Λιγκ (Ελλάδα)
Λουίζα Γιουλιάνα του Έρμπαχ

H **Λουίζα-Ιουλιανή**, γερμ. Louise-Juliane (1603 - 28 Σεπτεμβρίου 1670) από τον Οίκο του Έρμπαχ ήταν κόρη του κόμη του Έρμπαχ-Μπρόιμπεργκ και με τον γάμο της έγινε κόμισσα του Ζάυν-Βίττγκενσταϊν-Ζάυν.

## Βιογραφία
Ήταν κόρη του Γεωργίου Γ΄ κόμη του Έρμπαχ-Μπρόιμπεργκ και της 4ης συζύγου του Μαρίας, κόρης του Αλβέρτου Ι΄ κόμη του Μπάρμπυ-Μύλινγκεν.

## Οικογένεια
Παντρεύτηκε το 1624 τον Ερνέστο κόμη του Ζάυν-Βίττγκενσταϊν-Ζάυν και είχε τέκνα:
* Ερνεστίνη 1626-1661, παντρεύτηκε τον Ζαλεντίν-Ερνστ κόμη του Μάντερσαϊντ-Μπλάνκενχαϊμ. 
* Ιωαννέττα 1632-1701, παντρεύτηκε πρώτα τον Ιωάννη λαντγκράβο της Έσσης-Μπράουμπαχ και μετά τον Ιωάννη-Γεώργιο Α΄ των Βέττιν δούκα της Σαξονίας-Άιζεναχ.

## Πηγές
* Brockhaus' Konversations-Lexikon, Leipzig, 14th ed., 1908.
* Hildegard Sayn: Louise Juliane von Sayn, in: Lebensbilder aus dem Kreise Altenkirchen, Altenkirchen, 1975
* Karl Ramseger-Mühle: Die Gräfin von Sayn, historical novel, Emons, March 2004, ISBN 978-3-89705-327-4

## Παραπομπές


Κατηγορία:Οίκος του Έρμπαχ
Κατηγορία:Γερμανίδες κόμισσες
Ευαγγελία Ανδρεαδάκη

Η **Ευαγγελία Ανδρεαδάκη** ή **Βαγγελιώ Ανδρεαδάκη** είναι Ελληνίδα ηθοποιός.

Γεννήθηκε στην Αθήνα και σπούδασε υποκριτική στο Κρατικό Θέατρο Βορείου Ελλάδος και στο Drama Studio London. Στο θέατρο έχει παίξει στις παραστάσεις όπως *Ο γάμος της Μαρίας Μπράουν*, *Φυλές*, *Πενθεσίλεια* και *[[Ριχάρδος ο Γ' (Σαίξπηρ)|Ριχάρδος ο Γ']]*. Στην τηλεόραση έχει εμφανιστεί σε διάφορες σειρές, μεταξύ αυτών οι *[[Επτά Θανάσιμες Πεθερές]]*, *Έχω ένα μυστικό*, *Το καπλάνι της βιτρίνας* και *[[Καρυωτάκης (τηλεοπτική σειρά)|Καρυωτάκης]]*. Στον κινηματογράφο έχει συνεργαστεί με σκηνοθέτες όπως ο Παντελής Βούλγαρης, ο Νίκος Γραμματικός και ο Γιώργος Πανουσόπουλος. Το 2015 πρωταγωνίστησε στην ταινία *[[SMAC (ταινία)|SMAC]]* και κέρδισε το βραβείο Α’ Γυναικείου Ρόλου στα Βραβεία Ελληνικής Ακαδημίας Κινηματογράφου.

## Τηλεοπτικές εμφανίσεις

## Κινηματογράφος

## Τηλεταινίες

## Μαγνητοσκοπημένες θεατρικές παραστάσεις

## Θεατρικές παραστάσεις

## Εκπομπές

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Δυτικός χιμπαντζής

Ο **δυτικός χιμπατζής** ή **δυτικός αφρικανικός χιμπατζής** (*Pan troglodytes veru*s) είναι υποείδος του κοινού χιμπατζή. Κατοικεί στην δυτική Αφρική. Οι χιμπατζήδες είναι παμφαγα, πολύ ευφυή ζώα που ζουν σε ομάδες.

## Ταξινόμηση
Ο δυτικός χιμπατζης είναι υποείδος το κοινού χιμπατζή (Pan troglodytes), μαζί με τον κεντρικό χιμπατζή (P. t. troglodytes), τον χιμπατζή του Καμερούν και της Νιγηρίας (P. t. ellioti) και τον ανατολικό χιμπατζή (P. t. schweinfurthii). Διαφοροποιήθηκαν γενετικά από τα λοιπά υποείδη χιμπατζή πριν από 500.000 έτη περίπου.

## Ετυμολογία
Το γένος Παν πήρε το όνομά του από τον αρχαίο έλληνα θεό της φύσης Πάνα. Το όνομα «τρωγλοδύτης» δόθηκε από τον Γιόχαν Φρίντριχ. Το “Blumenbach” στο βιβλίο φυσικής ιστορίας που έγραψε δημοσιεύτηκε το 1779. “Verus” στα Λατινικά σημαίνει «αλήθεια» και δόθηκε σ’αυτο το υποείδος το 1934 από τον Ε.Schwarz. Ο τελευταίος παλι ταξινόμηση το υποείδος σαν Pan satyrus verus.

Χιμπαντζης δυτικος
Ιωαννέττα του Ζάυν-Βίττγκενσταϊν (1632-1701)

Η **Ιωαννέττα**, γερμ. Johannetta von Sayn-Wittgenstein (27 Αυγούστου 1632 - 28 Σεπτεμβρίου 1701) από τον Οίκο του Ζάυν ήταν κόρη του κόμη του Ζάυν-Βίττγκενσταϊν-Ζάυν και με τους γάμους της έγινε πρώτα λαντγκραβίνα της Έσσης-Μπράουμπαχ και μετά δούκισσα της Σαξονίας-Άιζεναχ.

## Βιογραφία
Ήταν το έκτο και τελευταίο τέκνο του Ερνέστου κόμη του Ζάυν-Βίττγκενσταϊν-Ζάυν (στη Ρηνανία-Παλατινάτο) και της Λουίζας-Γιουλιάνας, κόρης του Γεωργίου Γ΄ κόμη του Έρμπαχ-Μπρόιμπεργκ.

## Οικογένεια
Παντρεύτηκε το 1647 τον Ιωάννη λάντγκραβο της Έσσης-Μπράουμπαχ. Δεν απέκτησαν απογόνους.

Το 1661 απεβίωσε ο Ιωάννης και η Ιωαννέττα έκανε το 1652 δεύτερο γάμο, με τον Ιωάννη-Γεώργιο Α΄ των Βέττιν δούκα της Σαξονίας-Άιζεναχ και είχε τέκνα:
* Ελεονώρα-Έρντμουτε 1662-1696, παντρεύτηκε πρώτα τον Ιωάννη-Φρειδερίκο των Χοεντσόλερν μάργραβο του Βρανδεμβούργου-Άνσμπαχ. 
* Φρειδερίκος-Αύγουστος 1663-1684, απεβίωσε 21 ετών σε μάχη.
* Ιωάννης-Γεώργιος Β΄ 1665-1698, δούκας της Σαξονίας-Άιζεναχ.
* Ιωάννης-Γουλιέλμος Γ΄ 1666-1729, δούκας της Σαξονίας-Άιζεναχ.
* Φρειδερίκη-Ελισάβετ 1669-1730, παντρεύτηκε τον Ιωάννη-Γεώργιο των Βέττιν δούκα της Σαξονίας-Βάισενφελς.
* Μαξιμιλιανός-Ερρίκος 1666-1668, Λουίζα 1668-1669, Ερνέστος-Γουσταύος 1672, απεβίωσαν νήπια.

## Παραπομπές


## Πηγές
* Marek, Miroslav. "Genealogy of the House of Sponheim (Sayn branch)". genealogy.euweb.cz. Retrieved 27 September 2014
* Women in Power

Κατηγορία:Γερμανίδες κόμισσες
Μανουήλ Λάσκαρης

Με το όνομα Μανουήλ Λάσκαρης ή Λάσκαρις είναι γνωστοί οι παρακάτω : 

* Μανουήλ Λάσκαρης (πρεσβύτερος), 12ος αιώνας, γενάρχης της Βυζαντινής οικογένειας Λασκαρίδων.
* Μανουήλ Λάσκαρης (στρατηγός), 13ος αιώνας, γιος του προηγουμένου.
* Μανουήλ Λάσκαρης (δομέστικος), συγγενείς των προηγουμένων.
* Μανουήλ Λάσκαρης (πρωτοσέβαστος), συγγενείς των προηγουμένων.
* Μανουήλ Λάσκαρης Χατζίκης, 15ος αιώνας, βυζαντινός αριστοκράτης του Μυστρά.
Μαρία της Βρετάνης (1446-1511)

Η **Μαρία**, γαλλ. Marie (1444 - 1506) από τον Οίκο του Ντρε-Μονφόρ ήταν κόρη του δούκα της Βρετάνης και με τον γάμο της έγινε υποκόμισσα του Ροάν.

## Βιογραφία
Ήταν η δεύτερη κόρη του Φραγκίσκου Α΄ δούκα της Βρετάνης και της Ισαβέλλας των Στιούαρτ, κόρης του Ιακώβου Α΄ της Σκωτίας.

Παντρεύτηκε τον Ιωάννη Β΄ υποκόμη του Ροάν, γιο του Αλαίν Θ΄ του Ροάν (απεβ. 1462) και της Μαρίας της Λωρραίνης-Βωντεμόν (απεβ. 1455).

## Οικογένεια
Παντρεύτηκε το 1462 τον Ιωάννη Β΄ υποκόμη του Ροάν και κόμη του Λεόν & Πορουέτ και είχε τέκνα:
* Φραγκίσκος 1469-1488, απεβ. 19 ετών στη μάχη.
* Ιωάννης 1476-1505.
* Ιάκωβος 1478-1527, υποκόμης του Ροάν και κόμης του Πορουέτ.
* Γεώργιος 1479-1502.
* Κλωντ/Κλαύδιος 1480-1540, επίσκοπος του Λεόν. Διαδέχθηκε τον Ιάκωβο ως υποκόμης του Ροάν.
* Άννα 1485-1529, παντρεύτηκε τον Πέτρο των Ροάν κύριο του Φροντεναί.
** Ρενέ Α΄ 1516-1552, 18ος υποκόμης του Ροάν, πρίγκιπας του Λεόν και μαρκήσιος του Μπλαιν. Νυμφεύτηκε την Ισαβέλλα των Αλμπρέ, κόρη του Ιωάννη Γ΄ της Ναβάρρας.
* Μαρία απεβ. 1542, παντρεύτηκε τον Λουδοβίκο Δ΄ των Ροάν, κύριο του Γκυεμενέ.

## Πρόγονοι




## Πηγές
* Walsby, Malcolm (2007). The Counts of Laval. Aldershot: Ashgate Publishing Company. pp. 180–190. ISBN 9780754658115



Κατηγορία:Οίκος του Ντρε
Κατηγορία:Οίκος του Ροάν
Ρενέ Α΄ του Ροάν

Ο **Ρενέ Α΄**, γαλλ. René I de Rohan (1516 - 1552) από τον Οίκο του Ροάν ήταν υποκόμης του Ροάν, υποκόμης & πρίγκιπας του Λεόν και μαρκήσιος του Μπλαιν.

## Βιογραφία
Ήταν γιος του Πέτρου Β΄ των Ροάν, κυρίου του Φροντεναί (απεν. 1525) και της Άννας, κόρης και κληρονόμου του Ιωάννη Β΄ υποκόμη του Ροάν και της Μαρίας των Ντρε-Μονφόρ της Βρετάνης.

## Οικογένεια
Νυμφεύτηκε την Ισαβέλλα των Αλμπρέ, κόρη του Ιωάννη Β΄ της Ναβάρρας και είχε τέκνα:
* Φραγκίσκη 1540-1591, ερωμένη και -όπως η ίδια ισχυρίστηκε- σύζυγος του Ιακώβου του Οίκου της Σαβοΐας δούκα του Νεμούρ. Αυτό το αρνήθηκε ο Ιάκωβος.
* Λουδοβίκος, κύριος του Ζιέ.
* Ερρίκος Α΄, 19ος υποκόμης του Ροάν.
* Ιωάννης.
* Ρενέ Β΄ 1550-1586, 20ος υποκόμης του Ροάν.
** Ερρίκος 1579-1638, δούκας του Ροάν.
** Αικατερίνη, παντρεύτηκε τον Ιωάννη Β΄ των Βίττελσμπαχ κόμη του Παλατινάτου-Τσβάιμπρυκεν.
** Βενιαμίν 1580-1642, δούκας του Σουμπίζ.

## Πηγές
*  Chambers' encyclopædia: A dictionary of universal knowledge, W. & R. Chambers, 1891, page 764



Κατηγορία:Οίκος του Ροάν
Σεναχερείμ της Νικοπόλεως

Ο **Σεναχερείμ** 'η **Σεναχηρείμ** ήταν Βυζαντινός, πιθανότατα στρατιωτικός, τελευταίος διοικητής του Θέματος Νικοπόλεως.

Ο Σεναχερείμ ήταν διοικητής στην Νικόπολη το 1204 όταν οι Λατίνοι της Δ΄σταυροφορίας κατέλυσαν την Βυζαντινή Αυτοκρατορία. Δεν είναι γνωστό το αξίωμα του πιθανότατα στρατηγός, εφόσον στρατηγοί εκείνη την εποχή διοικούσαν τα Θέματα. Αναφέρεται ότι ήταν πλούσιος πολύ και άρχοντας της περιοχής. Ζήτησε βοήθεια από τον Μιχαήλ Δούκα, συγγενή του, κατά μίας συνωμοσίας που ετοιμαζόταν εναντίον του. Ο Δούκας έφτασε στην Νικόπολη αλλά ο Σεναχερείμ είχε ήδη δολοφονηθεί, ανέλαβε διοικητής του θέματος καταστέλλοντας την συνωμοσία και παντρεύτηκε την *Μελισσηνή*, χήρα του Σεναχερείμ . Από την διοίκηση του Θέματος Νικοπόλεως ο Δούκας επέκτεινε την κυριαρχία του και ίδρυσε το Δεσποτάτο της Ηπείρου.

## Παραπομπές


Κατηγορία:Βυζαντινοί στρατηγοί
Κατηγορία:Βυζαντινοί του 13ου αιώνα
Κατηγορία:Βυζαντινοί διοικητές Θεμάτων
Πέτη Πέρκα

Η  **Πέτη (Θεοπίστη) Πέρκα** (Φλώρινα, 1961) είναι Ελληνίδα πολιτικός, βουλεύτρια και πρόεδρος της Κοινοβουλευτικής Ομάδας της Νέας Αριστεράς.

## Βιογραφία
Είναι πολιτικός μηχανικός, απόφοιτη της Πολυτεχνικής Σχολής του Αριστοτελείου Πανεπιστημίου Θεσσαλονίκης με μεταπτυχιακή εξειδίκευση στα συγκοινωνιακά. Έχει εργαστεί στον ιδιωτικό τομέα και στο δημόσιο.

Υπήρξε μέλος της Κεντρικής Πολιτικής Επιτροπής του ΣΥΡΙΖΑ, στο τμήμα Υποδομών, και μέλος της Διοίκησης του Τεχνικού Επιμελητηρίου Ελλάδας. Στις ευρωεκλογές του 2014 ήταν υποψήφια με τον ΣΥΡΙΖΑ και υποψήφια Βουλευτής το 2015 στο Νομό Φλώρινας.
 
Από τον Μάιο του 2015 ως τον Φεβρουάριο του 2017 ήταν Γενική Γραμματέας του Υπουργείου Μεταφορών και Υποδομών, ενώ αργότερα έγινε Γενική Γραμματέας Δημόσιας Περιουσίας του Υπουργείου Οικονομικών. Στο πλαίσιο των αρμοδιοτήτων της προέδρευε στο Κεντρικό Συμβούλιο Διοίκησης για τη Αξιοποίηση της Δημόσιας Περιουσίας. Κατά τη διάρκεια της θητείας στη θέση αυτή εγκρίθηκε το σχέδιο του Π.Δ. «Έγκριση του Σχεδίου Ολοκληρωμένης Ανάπτυξης του Μητροπολιτικού Πόλου Ελληνικού-Αγίου Κοσμά Περιφερείας Αττικής» (ΑΑΠ 35/1.3.2018) , καθώς και η αξιοποίηση του «Castello Bibelli (Mibelli)» στο Δήμο Κέρκυρας, την έγκριση της χωροθέτησης του επενδυτικού σχεδίου αξιοποίησης του ακινήτου «Αστέρας Βουλιαγμένης» στη Βουλιαγμένη Αττικής, Έγκριση χωροθέτησης του επενδυτικού σχεδίου αξιοποίησης του ακινήτου «Διεθνές Κέντρο Ραδιοτηλεόρασης (IBC) - Golden Hall» στο Μαρούσι Αττικής, και η έγκριση πολεοδομικής μελέτης παραθεριστικού τουριστικού χωριού και Σχεδίου Γενικής Διάταξης χωροθέτησης κτιρίων, εγκαταστάσεων και έργων υποδομής Ξενοδοχειακού Συγκροτήματος για την εφαρμογή του ΕΣΧΑΔΑ «Αγ. Ιωάννης Σιθωνίας»

Τον Μάρτιο του 2018 παραιτήθηκε από τη θέση της Γενικής Γραμματέως Δημόσιας Περιουσίας και ανέλαβε τον ρόλο της Συντονίστριας της επένδυσης του Μητροπολιτικού Πόλου Ελληνικού - Αγ. Κοσμά.

Στις εκλογές της 7ης Ιουλίου 2019 εκλέχθηκε, για πρώτη φορά, βουλευτής του ΣΥΡΙΖΑ στη Φλώρινα και ορίστηκε Αναπληρώτρια Τομεάρχης Μεταφορών και ακολούθως Αναπληρώτρια Τομεάρχης Ενέργειας-Περιβάλλοντος.

Ήταν μέλος της Κεντρικής Επιτροπής του ΣΥΡΙΖΑ-Π.Σ ως την αποχώρησή της από το κόμμα στις 12 Νοεμβρίου 2023. Διεγράφη από την Κοινοβουλευτική Ομάδα του ΣΥΡΙΖΑ-Π.Σ. στις 13 Νοεμβρίου και στις 4 Δεκεμβρίου 2023, μαζί με 10 ακόμη βουλευτές προερχόμενους από τον ΣΥΡΙΖΑ-Π.Σ., συγκρότησαν Κοινοβουλευτική Ομάδα με το όνομα Νέα Αριστερά.

Στις 2 Οκτωβρίου του 2025 συνελήφθη μαζί με άλλους Έλληνες ακτιβιστές από τον ισραηλινό στρατό, ενώ επέβαινε στο Οξυγόνο, ένα από τα πλοία της Global Sumud Flotilla με προορισμό την Γάζα. Μεταφέρθηκε και κρατήθηκε σε ισραηλινές φυλακές, από όπου απελάθηκε πίσω στην Ελλάδα πέντε ημέρες αργότερα, στις 7 Οκτωβρίου.

Είναι μητέρα δύο παιδιών.

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Φλώρινας
Κατηγορία:Έλληνες βουλευτές διαγραφέντες
Κατά κεφαλήν εισόδημα

[thumb|upright=2|Οι [Κατάλογος χωρών ανά κατά κεφαλήν ΑΕΠ (ονομαστικό)|χώρες ανά κατά κεφαλήν ΑΕΠ (ονομαστικό) το 2018.]]
Το **κατά κεφαλήν εισόδημα** μετράει το μέσο εισόδημα ανά άτομο σε μια συγκεκριμένη περιοχή (χώρα, πόλη, περιφέρεια κτλ) σε ένα συγκεκριμένο χρόνο. Υπολογίζεται διαιρώντας το συνολικό εισόδημα της περιοχής με τον συνολικό πληθυσμό.

## Κριτική
Οι επικριτές υποστηρίζουν ότι το κατά κεφαλήν εισόδημα έχει πολλές αδυναμίες στην μέτρηση της ευμάρειας:
* Συγκρίσεις του κατά κεφαλήν εισοδήματος σε διαφορετικές εποχές πρέπει να λάβουν υπόψιν τον πληθωρισμό. Χωρίς προσαρμογή για τον πληθωρισμό, το εισόδημα φαίνεται να αυξάνει περισσότερο από την πραγματικότητα
* Διακρατικές συγκρίσεις μπορεί να στρεβλωθούν από διαφορές στο κόστος ζωής που δεν αντικατοπτρίζονται στις οικονομικές ανταλλαγές. Όταν στόχος είναι η σύγκριση του επίπεδου ζωής ανάμεσα σε δύο χώρες, η προσαρμογή των αλλαγών της ισοτιμίας αγοραστικής δύναμης αντικατοπτρίζει καλύτερα τι μπορεί να αγοράσει ο πληθυσμός με τα χρήματά του.
* Η μέση τιμή δεν αντικατοπτρίζει τις εισοδηματικές ανισότητες. Όταν η ανισότητα είναι έντονη, μια μικρή τάξη πλουσίων αυξάνει σημαντικά το κατά κεφαλήν εισόδημα. Σε αυτή την περίπτωση το διάμεσο εισόδημα είναι καλύτερος δείκτης ευμάρειας, καθώς επηρεάζεται λιγότερο από τις ακραίες τιμές.
* Δραστηριότητες που δεν αποδίδουν χρήματα, όπως για παράδειγμα υπηρεσίες εντός της οικογένειας, συνήθως δεν υπολογίζονται. Η σημασία αυτών των δραστηριοτήτων διαφέρει σημαντικά σε διαφορές κοινωνίες.

## Δείτε επίσης
* Κατάλογος χωρών ανά κατά κεφαλήν ΑΕΠ (ονομαστικό)
* Κατάλογος χωρών ανά κατά κεφαλήν ΑΕΠ (Ισοτιμία Αγοραστικής Δύναμης)

## Παραπομπές


Κατηγορία:Χρηματοοικονομικά
Κατάδυση

Ο όρος **κατάδυση** μπορεί να αναφέρεται σε:
* Καταδύσεις, άθλημα άλματος με πτώση εντός νερού
* Υποβρύχια κατάδυση, υποβρύχια δραστηριότητα επαγγελματική ή μη
Ρενέ Β΄ του Ροάν

O **Ρενέ Β΄**, γαλλ. René II de Rohan (1550 - 1586) από τον Οίκο του Ροάν ήταν ο 20ός υποκόμης του Ροάν και πρίγκιπας του Λεόν. Ήταν Ουγενότος (Προτεστάντης).

## Βιογραφία
Ήταν ο τέταρτος γιος του Ρενέ Α΄ υποκόμη του Ροάν-Ζιέ, υποκόμη & πρίγκιπα του Λεόν και μαρκήσιο του Μπλαιν και της Ισαβέλλας των Αλμπρέ, κόρης του Ιωάννη Β΄ της Ναβάρρας.

## Οικογένεια
Νυμφεύτηκε τη μαθηματικό Κατρίν ντε Παρτεναί (1554-1631) και είχε τέκνα:
* Ερρίκος Β΄ 1579-1638, δούκας του Ροάν, διάσημος στρατιωτικός των Ουγενότων και συγγραφέας. 
* Αικατερίνη, παντρεύτηκε τον Ιωάννη Β΄ των Βίττελσμπαχ κόμη του Παλατινάτου-Τσβάιμπρυκεν.
** Μαγδαληνή Αικατερίνη του Παλατινάτου-Τσβάιμπρυκεν.
* Βενιαμίν 1580-1642, δούκας του Σουμπίζ.
* Άννα 1584-1646, ποιήτρια.

## Πηγές
* Chambers' encyclopædia: A dictionary of universal knowledge, W. & R. Chambers, 1891, page 764



Κατηγορία:Οίκος του Ροάν
Σεναχερείμ της Ξάνθειας

Ο **Σεναχερείμ** ή **Σεναχηρείμ** ήταν Βυζαντινός άρχων και επαναστάτης του 13ου αιώνα.

Ο Σεναχερείμ ήταν *άρχων* της Ξάνθειας στην σημερινή Δυτική Θράκη, ηγήθηκε λαϊκής εξέγερσης κατά των λατίνων που κατείχαν την πόλη μετά την πτώση της Βυζαντινής Αυτοκρατορίας. Δεν είναι γνωστό κάτι άλλο για την εξέγερση ή τον ίδιο μόνο ότι η εξέγερση αυτή κράτησε λίγο.

## Παραπομπές


Κατηγορία:Βυζαντινοί άρχοντες
Κατηγορία:Βυζαντινοί του 13ου αιώνα
Κατηγορία:Βυζαντινοί επαναστάτες
Μπενί Αμπές

Το **Μπενί Αμπές** (, βερβερικές γλώσσες: ⴰⵢⵜ ⴰⴱⴱⴰⵙ) είναι πόλη όαση στη δυτική Αλγερία. Η κοινότητα, σύμφωνα με την απογραφή του 2008, έχει 10.885 κατοίκους, από 8.850 το 1998 σημειώνοντας ετήσια αύξηση 2,13%. 

## Τοποθεσία
Το Μπενί Αμπές βρίσκεται στον ποταμό Ουέντ Σαουρά, ο οποίος έχει νερό μόνο τον χειμώνα και την άνοιξη και ο οποίος σχηματίζει τα δυτικά σύνορα της ερήμου Εργκ στην επαρχία Μπεσάρ. Οι πλησιέστερες μεγαλύτερες πόλεις με άμεσες συγκοινωνιακές συνδέσεις είναι περίπου 235 χλμ. βόρεια η πρωτεύουσα της επαρχίας Μπεσάρ και το Ταγκίτ περίπου στα μέσα της απόστασης. Η πόλη του Μπενί Αμπές βρίσκεται σε ένα βραχώδες οροπέδιο σε υψόμετρο περίπου 500 μ. από την επιφάνεια της θάλασσας. 

## Ιστορία
Το Μπενί Αμπές ιδρύθηκε τον 11ο αιώνα και αρχικά αποτελούταν από τέσσερις ανεξάρτητους οχυρωμένους οικισμούς (κσαρ). Στη συνέχεια τον 15ο αιώνα, ο Σιντί Μουχάμεντ μπεν Αμπντεσλάμ ένωσε τις πόλεις σε έναν οικισμό. Κατά τη διάρκεια του Αλγερινού πολέμου της Ανεξαρτησίας, το παλιό κσαρ εκκενώθηκε από τους Γάλλους το 1957, δεδομένου ότι υπήρχαν υποψίες πως στην περιοχή βρισκόταν αντάρτες. Οι κάτοικοι μετακόμισαν αρχικά σε οικίες στην άκρη του φοινικοδάσους και στις άκρες του οροπεδίου, ενώ αργότερα δημιουργήθηκε η νέα πόλη στο οροπέδιο. Το παλιό κσαρ έχει ερειπωθεί έκτοτε, αλλά τμήματά του έχουν αναπαλαιωθεί. 

## Αξιοθέατα
Στο Μπενί Αμπές υπάρχει Μουσείο Σαχάρας και ερευνητικό κέντρο της Σαχάρας με ερείπια ζωολογικού και βοτανικού κήπου. Η δημοτική πισίνα, η οποία τροφοδοτείται από μια πηγή, έχει επίσης τουριστική αξία. Υπάρχουν παλιές οχυρώσεις στη μέση του φοινικοδάσους. Το ερημητήριο *La Fraternité*, το οποίο ιδρύθηκε το 1901, όπου έζησε για τέσσερα χρόνια ο Σαρλ ντε Φουκώ, διαθέτει ένα παρεκκλήσι και εξακολουθεί να κατοικείται από μερικούς μοναχούς. 

## Κλίμα
Το Μπενί Αμπές έχει θερμό και ξηρό ερημικό κλίμα (Κλιματική ταξινόμηση Κέππεν *BWk*). Συνήθως παρατηρείται ελάχιστη βροχόπτωση, αλλά περιστασιακές καταιγίδες μπορούν να παρατηρηθούν, προκαλώντας πλημμύρες στον Ουέντ Σαουρά. Υπάρχει ηλιοφάνεια σχεδόν κάθε μέρα ολόκληρο τον χρόνο.

Ο Δεκέμβριος, ο Ιανουάριος και ο Φεβρουάριος είναι οι ψυχρότεροι μήνες, όταν η θερμοκρασία κυμαίνεται μεταξύ 4 °C και 18 °C. Κατά τη διάρκεια του καλοκαιριού, η θερμοκρασία μπορεί να φτάσει τους 45 °C με υγρασία περίπου 10% κατά τη διάρκεια της ημέρας.

## Παραπομπές


Κατηγορία:Πόλεις της Αλγερίας
Μαγδαληνή Αικατερίνη του Παλατινάτου-Τσβάιμπρυκεν

Η **Μαγδαληνή**, γερμ. Magdalena (26 Απριλίου 1607 - 20 Ιανουαρίου 1648) από τον Οίκο του Βίττελσμπαχ ήταν κόρη του κόμη του Παλατινάτου-Τσβάιμπρυκεν και με τον γάμο της έγινε κόμισσα του Παλατινάτου-Μπίρκενφελντ-Μπίσβαϊλερ.

## Βιογραφία
Ήταν το μόνο τέκνο του Ιωάννη Β΄ κόμη του Παλατινάτου-Τσβάιμπρυκεν και της πρώτης συζύγου του Αικατερίνης του Ροάν, κόρης του Ρενέ Β΄ υποκόμη του Ροάν.

## Οικογένεια
Παντρεύτηκε το 1630 τον Χριστιανό Α΄ δούκα του Παλατινάτου-Μπίρκενφελντ-Μπίσβαϊλερ και είχε τέκνα:
* Δωροθέα-Αικατερίνη 1634-1715, παντρεύτηκε τον Ιωάννη-Λουδοβίκο κόμη του Νάσσαου-Ότβαϊλερ.
* Λουίζα-Σοφία 1635-1691.
* Χριστιανός Β΄ 1637-1717, κόμης του Μπίρκενφελντ.
* Ιωάννης-Κάρολος 1638-1704, κόμης του Γκέλνχαουζεν.
* Άννα-Μαγδαληνή 1640-1693, παντρεύτηκε τον Ιωάννη-Ράινχαρτ Β΄ κόμη του Χανάου-Λίχτενμπεργκ.
* γιος 1631, Γουσταύος-Αδόλφος 1632, Ιωάννης-Χριστιανός 1633, απεβίωσαν νωρίς.

## Πρόγονοι





## Πηγές
* Annelise Stemper: Die Medaillen der Pfalzgrafen und Kurfürsten bei Rhein: pfälzische Geschichte im Spiegel der Medaille, Band 1, Wernersche, 1997, p. 845

## Παραπομπές


Κατηγορία:Οίκος του Βίττελσμπαχ
Κατηγορία:Παλατινές κόμισσες του Τσβάιμπρυκεν
Κατηγορία:Γερμανίδες δούκισσες
Περσέους Κάρλστρεμ

Ο **Περσέους Κάρλστρεμ** (γεν. 2 Μαΐου 1990) είναι Σουηδός αθλητής του στίβου, ο οποίος εξειδικεύεται στο βάδην. Συμμετείχε στους Ολυμπιακούς Αγώνες 2016, στο Παγκόσμιο Πρωτάθλημα Στίβου 2013, 2015, 2017 και 2019 και στο Ευρωπαϊκό Πρωτάθλημα Στίβου 2014, πάντα στα 20 χιλιόμετρα βάδην. Στο Παγκόσμιο Πρωτάθλημα Στίβου 2019 κέρδισε το χάλκινο μετάλλιο.

## Επιτεύγματα

## Παραπομπές

## Εξωτερικοί σύνδεσμοι

* 
* 

Κατηγορία:Σουηδοί αθλητές του στίβου
Κατηγορία:Σουηδοί αθλητές του στίβου στους Θερινούς Ολυμπιακούς Αγώνες
Κατηγορία:Βαδιστές
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Χιλδεβέρτος ο Υιοθετημένος

Ο **Χιλδεβέρτος ο Υιοθετημένος**, (πέθανε το 662) Βασιλιάς της Αυστρασίας (656 - 661) ήταν γιος του Μαγιορδόμου Γκρίμοαλντ του Πρεσβύτερου και εγγονός του Πιπίνου του Λάντεν.
 Υιοθετήθηκε από τον βασιλιά της Αυστρασίας Σιγεβέρτο Γ΄ και την σύζυγο του Χίμνεχιλντ της Βουργουνδίας. Όταν πέθανε ο Σιγεβέρτος Γ΄ (656) ο Γκρίμοαλντ κούρεψε τον φυσικό του γιο Δαγοβέρτο Β΄, τον έστειλε εξορία στην Ιρλανδία και τοποθέτησε στον θρόνο της Αυστρασίας τον δικό του γιο Χιλδεβέρτο.

Ο αδελφός του Σιγεβέρτου Γ΄ Κλόβις Β΄ που ήταν βασιλιάς στην Νευστρία συνέλαβε τον Χιλδεβέρτο, τον πατέρα του Γκρίμοαλντ και τον Ανσέγκιζελ που είχε παντρευτεί την Μπέγγα κόρη του Πιπίνου του Λάντεν και τους εκτέλεσε σαν σφετεριστές. Υπάρχουν δύο λογαριασμοί σχετικά με την δολοφονία του, σύμφωνα με τον πρώτο ο Κλόβις τον συνέλαβε και τον εκτέλεσε (657), σύμφωνα με τον δεύτερο ο Χλωτάριος Γ΄ προσάρτησε την Αυστρασία (661) εκθρόνισε τον νεαρό σφετεριστή και τον εκτέλεσε την επόμενη χρονιά.

## Παραπομπές


## Πηγές
*Christian Settipani, *"Η Προϊστορία των Καπετιδών"*
*R. P. Vincent, Histoire fidelle de st Sigisbert: XII roy d'Austrasie et III du nom; avec un abrege de la vie du roy Dagobert, son fils: le tout tire des antiquites austrasiennes
*J. Hoyaux, "Reges criniti: chevelures, tonsures et scalps chez les Merovingiens", Revue belge de philologie et d'histoire 26 (1948)]; J. M. Wallace-Hadrill, The Long-Haired Kings and Other Essays
*Christian Settipani, Les ancetres de Charlemagne, 1989

Κατηγορία:Πεπινίδες
Παρασπόνδυλος (άρχων)

Ο **Παρασπόνδυλος** ήταν Βυζαντινός *άρχων* του 14ου αιώνα.

## Βιογραφία
Ο Παρασπόνδυλος είχε διορισθεί *άρχων* της Αδριανούπολης επί αυτοκράτορα Ανδρόνικου Γ΄ το 1345 και στάλθηκε στην πόλη για την άσκηση της εξουσίας του. Την ίδια περίοδο μαινόταν ο εμφύλιος πόλεμος και ο Παρασπόνδυλος παρέδωσε την πόλη στον αντίπαλο του Ανδρόνικου Ιωάννη Καντακουζηνό με αποτέλεσμα κι άλλα κοντινά κάστρα να προσχωρήσουν στο αντίπαλο στρατόπεδο.

## Παραπομπές


## Πηγές
* 

Κατηγορία:Βυζαντινοί άρχοντες
Κατηγορία:Βυζαντινοί του 14ου αιώνα
Φλαμίνγκο του Τζέιμς

Το **φλαμίνγκο του Τζέιμς** (*Phoenicoparrus jamesi*) είναι είδος φλαμίνγκο το οποίο απαντά κυρίως στις Άνδεις, στο Περού, τη Χιλή και τη Βολιβία και στην Αργεντινή. Ονομάστηκε έτσι προς τιμήν του Χάρι Μπέρκλεϊ Τζέιμς, Άγγλου φυσιοδίφη που μελέτησε το πτηνό. Μαζί με το φλαμίνγκο των Άνδεων, τα δύο είδη δημιουργούν το γένος Phoenicoparrus. Είναι μικρότερο από το φλαμίνγκο των Άνδεων και έχει ακριβώς το ίδιο μέγεθος με τα είδη του Παλαιού κόσμου, το μικρό φλαμίνγκο. Μερικά άτομα συλλέχθηκαν αρχικά από τον Τσάρλς Ράμερ, αφότου το πτηνό ονομάστηκε. Το ύψος του κυμαίνεται σε 90-92 εκ. και σε μάζα τα 2 κιλά.

Κατηγορία:Φοινικοπτερίδες
Αφρικανική λεοπάρδαλη

Η **αφρικανική λεοπάρδαλη** (Panthera pardus pardus) είναι υποείδος της λεοπάρδαλης, το οποίο ζει σε αρκετές χώρες της Αφρικής, κυρίως στην υποσαχάρια, αλλά ιστορικά ζούσε σε μια ποικιλία οικοσυστημάτων. Μάλιστα, λεοπαρδάλεις είχαν καταγράφει και στην Βόρεια Αφρική.

## Χαρακτηριστικά
Οι αφρικανικές λεοπαρδάλεις διαθέτουν διαφορετικό χρώμα δέρματος ανάλογα με το οικοσύστημα όπου ζουν. Το τρίχωμά τους μπορεί να είναι κιτρινωπό με σκούρο χρυσαφί και μερικές φορές μαύρο. Οι αρσενικές λεοπαρδάλεις είναι κατά κύριο λόγο μεγαλύτερες, με μάζα που φτάνει έως τα 60kg με 91kg ενώ τα θηλυκά φτάνουν μέχρι 40kg.

## Ταξινόμηση
Η ονομασία Felis pardus  ήταν η επιστημονική ονομασία που δόθηκε από τον Κάρολο Λινναίο στην δέκατη έκδοση του Systema Naturae, Οι περιγραφές του
είναι βασισμένες πάνω σε άλλες περιγραφές άλλων επιστημόνων όπως ο Κόνραντ Γκένσερ.Ο Λινναίος υπέθεσε ότι απαντά στην ινδική χερσόνησο. Τον 18ο και 19ο αιώνα, φυσιοδίφες μελέτησαν και περιέγραψαν κρανία και δέρματα αφρικανικών λεοπαρδάλεων: συμπεριλαμβανομένων:

Felis pardus panthera

Felis leopardus var. melanotica

Felis leopardus suahelicus

Felis leopardus nanopardus 
 
Felis pardus ruwenzorii

Felis pardus chui

Felis pardus iturensis

Felis pardus reichenowi

Panthera pardus adusta

Panthera pardus adersi

Panthera pardus brockmani

Αποτελέσματα γενετικών αναλύσεων έδειξαν ότι όλοι οι αφρικανικοί πληθυσμοί λεοπαρδάλεων συγγενεύουν γενετικά  μόνον με ένα υποείδος, ονομαζόμενο P.p.pardus.

Κατηγορία:Λεοπαρδάλεις
Κατηγορία:Πανίδα της Αφρικής
Λουίς Λουδουένια

Ο **Λουίς Αντόνιο Λουδουενια** (ισπανικά: *Luis Antonio Ludueña*, γεννημένος στις 21 Φεβρουαρίου 1954 στην Κόρδοβα της Αργεντινής) είναι Αργεντινός πρώην διεθνής ποδοσφαιριστής, ο οποίος αγωνιζόταν στη θέση του μέσου.

Οι δύο υιοί του, Ντανιέλ και Γκονσάλο, είναι, επίσης, ποδοσφαιριστές.

## Βιογραφία
### Συλλογική Καριέρα

Ο Λουίς Λουδουένια αγωνίστηκε κυρίως για λογαριασμό της Κλουμπ Ατλέτικο Ταγιέρες, με τα χρώματα της οποίας και αγωνίστηκε από το 1974 έως το 1982. Κατά τη διάρκεια της εκεί παρουσίας του, αγωνίστηκε, συνολικά, σε 189 αναμετρήσεις πρωταθλήματος, κατά τη διάρκεια των οποίων πέτυχε, συνολικά, 52 τέρματα.

### Διεθνής Καριέρα

## Διακρίσεις
; Ταγιέρες
* **[[Πρωτάθλημα ποδοσφαίρου Αργεντινής|Πρωτάθλημα Αργεντινής]]**:
** Πρώτος σκόρερ: 1976 <small>(Νασιονάλ) (12 τέρματα)</small>.

## Παραπομπές


Κατηγορία:Αργεντινοί ποδοσφαιριστές
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Κλουμπ Ατλέτικο Ταγιέρες
Κατηγορία:Ποδοσφαιριστές Ινστιτούτο Ατλέτικο Σεντράλ Κόρδοβα
Κατηγορία:Μέσοι ποδοσφαιριστές
Wadde hadde dudde da?

Το **Wadde hadde dudde da?** είναι τραγούδι του Στέφαν Ράαμπ, το οποίο εκπροσώπησε τη Γερμανία στο διαγωνισμό τραγουδιού της Eurovision το 2000. Οι στίχοι και η μουσική για το τραγούδι γράφτηκαν από τον ίδιο τον Ράαμπ και, καθώς εκπροσωπούσε τη Γερμανία, πέρασε στο τελικό χωρίς να συμμετάσχει στον ημιτελικό. Αν και το τραγούδι ερμηνεύτηκε στα γερμανικά, ο Ράαμπ χρησιμοποίησε μια φανταστική διάλεκτο της γλώσσας που έκανε το τραγούδι να ακούγεται σαν να ήταν σε διαστρεβλωμένα γερμανικά. Κατά τη διάρκεια του τελικού, ο Ράαμπ τραγούδησε 15ος μετά τους αδελφούς Όλσεν και το τραγούδι τους "Fly on the Wings of Love" για τη Δανία και πριν από τον Ελβετό εκπρόσωπο Ζαν Μπογκαέρτ με το τραγούδι "La vita cos'è?". Μετά την ολοκλήρωση της ψηφοφορίας, ο Ράαμπ, με 96 πόντους, τερμάτισε 5ος.

Κατηγορία:Γερμανικά τραγούδια
Κατηγορία:Τραγούδια του 2000
Κατηγορία:Πολύγλωσσα τραγούδια
Κύπελλο Ελλάδας πετοσφαίρισης ανδρών 2019-2020

Το **[[Κύπελλο Ελλάδας πετοσφαίρισης ανδρών|Κύπελλο Ελλάδας βόλεϊ ανδρών]] για την περίοδο 2019–20** ήταν η 33η διοργάνωση στην ιστορία του θεσμού, και διοργανώθηκε από την ΕΟΠΕ. Δικαίωμα συμμετοχής είχαν οι ομάδες της Α2 εθνικής κατηγορίας ανδρών περιόδου 2019-20, ενώ η συμμετοχή για τις ομάδες της Βόλεϊ Λιγκ 2019-20 ήταν υποχρεωτική. Τελικά δήλωσαν συμμετοχή 8 ομάδες από την Α2, που με τις 10 ομάδες της Βόλεϊ Λιγκ αποτέλεσαν ένα σύνολο από 18 ομάδες. Οι αγώνες ξεκίνησαν στις 11 Δεκεμβρίου 2019 και λίγο πριν το Φάιναλ-φορ η διοργάνωση διακόπηκε οριστικά εξαιτίας της Πανδημίας COVID-19.

## Α' Φάση
Στην Α΄ Φάση συμμετείχαν οι 8 ομάδες οι προερχόμενες από την Α2, οι οποίες χωρίστηκαν με γεωγραφικά κριτήρια σε 2 ζώνες και αγωνίστηκαν μεταξύ τους μέχρι να παραμείνουν 6, οι οποίες μαζί με τις 10 ομάδες της Βόλεϊ Λιγκ συνέχισαν στη Β΄ Φάση.

**Α΄ Ζώνη**
Περιλήφθηκε μονο μια ομάδα.

**Β΄ Ζώνη**
Περιλήφθηκαν 7 ομάδες από τις ακόλουθες ενώσεις:

### 1η αγωνιστική
Μετά από κλήρωση προέκυψαν οι ακόλουθοι αγώνες:

Η Αρμενική Πειραιώς ως η μοναδική ομάδα της Α΄ Ζώνης προκρίθηκε απευθείας στη Β΄ Φάση.
Από τις ομάδες της Β΄ Ζώνης με κλήρωση προκρίθηκαν απευθείας στη Β΄ Φάση οι ομάδες: Α.Ε.Ν. Πανοράματος, Πήγασος Πολίχνης, Χ.Α.Ν. Θεσσαλονίκης.

## Β' Φάση
Στη φάση αυτή εισήλθαν οι 10 ομάδες της Βόλεϊ Λιγκ 2019-20, και με τις 6 ομάδες που προκρίθηκαν από την Α΄ Φάση αποτέλεσαν ένα σύνολο από 16 ομάδες.

### Φάση των 16

### Προημιτελικοί

## Τελική φάση (Φάιναλ-4)
Η τελική φάση (Φάιναλ-4) επρόκειτο να διεξαχθεί το διήμερο 13 και 15 Μαρτίου 2020 στην Ερμούπολη της Σύρου, στο Κλειστό Γυμναστήριο «Δημήτριος Βικέλας» και να μεταδοθεί τηλεοπτικά από το κανάλι ΕΡΤ Sports της δημόσιας τηλεόρασης. Όλα τα παιχνίδια ακυρώθηκαν λόγω της Πανδημίας COVID-19.

### Ημιτελικοί
Οι ημιτελικοί θα διεξάγονταν στις 13 Μαρτίου 2020. Ο πρώτος ημιτελικός θα ξεκινούσε στις 18.00΄ και ο δεύτερος στις 20.30΄.

## Παραπομπές


## Εξωτερικοί σύνδεσμοι - Πηγές
* Ειδική Προκήρυξη Κυπέλλου Ελλάδας Ανδρών 2019-20 www.volleyball.gr 
* Συμπληρωματική Ειδική Προκήρυξη Κυπέλλου Ελλάδας Ανδρών 2019-20 www.volleyball.gr 
*  Τα ζευγάρια των ημιτελικών του φάιναλ-4 του κυπέλλου Ελλάδας ανδρών www.volleyleague.gr 
* Αναβάλλεται το φάιναλ-4 ανδρών στη Σύρο www.volleynews.gr 
* Οι αγώνες του Κυπέλλου Ελλάδας 2019-20 www.volleyball.gr 

2019 2020
Κυπελλο Ελλαδας Πετοσφαιρισης Ανδρων 2019 2020
Κυπελλο Ελλαδας Πετοσφαιρισης Ανδρων 2019 2020
Γκασπάρο Αντζολίνι

Ο **Γκασπάρο Αντζολίνι** (*Gasparo Angiolini*, 7 Φεβρουαρίου 1731 – 6 Φεβρουαρίου 1803) ήταν Ιταλός χορευτής, χορογράφος και μουσικοσυνθέτης από τη Φλωρεντία.

Το πραγματικό του όνομα ήταν **Ντομένικο Μαρία Γκασπάρο Αντζολίνι** (*Domenico Maria Gasparo Angiolini*) και ήταν γιος του Φραντσέσκο Αντζολίνι και της Μαρία Μανταλένα Τόρτσι. Ο Αντζολίνι έγινε περισσότερο γνωστός από την αντιπαλότητά του με τον Γάλλο διευθυντή μπαλέτου Ζαν-Ζωρζ Νοβέρ.

Ο Γκασπάρο Αντζολίνι διεύθυνε το μπαλέτο στο Αυτοκρατορικό Θέατρο της Βιέννης, έχοντας αναλάβει τη θέση το 1758 και συνεργαζόμενος στενά με τον Κρίστοφ Βίλιμπαλντ Γκλουκ σε έργα όπως το μπαλέτο (χορόδραμα) *Δον Ζουάν* (1761) και την όπερα *[[Ορφέας και Ευριδίκη]]* (1762). Σε αμφότερα τα έργα ο χορός λεγόταν ότι επέμενε στην «κυριαρχία του δραματικού στοιχείου». Εκτός από τη συνεργασία του με τον Γκλουκ, ο Αντζολίνι συνέθεσε δική του μουσική για πολλά από τα χοροδράματά του.

Αργότερα, το 1766, ο Αντζολίνι διαδέχθηκε τον Φραντς Χίλβερντινχ (*Franz Hilverding*, 1710-1768) στη διεύθυνση του Αυτοκρατορικού Θεάτρου της Αγίας Πετρουπόλεως της Ρωσίας. Αμφότεροι οι Χίλβερντινχ και Αντζολίνι πιστώνονται με την εισαγωγή του μπαλέτου παντομίμας στη Ρωσία. Αντιστοίχως, ο Αντζολίνι επεχείρησε να εισαγάγει στοιχεία από τον ρωσικό πολιτισμό στο δικό του έργο, με τη χρήση τραγουδιών, δημοτικών χορών και ρωσικών θεμάτων.

Το 1772 και το 1773 ο Αντζολίνι εργάσθηκε στο Θέατρο Σαν Μπενεντέττο της Βενετίας. Το 1778 εγκαταστάθηκε στο Μιλάνο για να διευθύνει το θέατρο της Σκάλας. Στην πόλη αυτή τελείωσε τη σταδιοδρομία του και εκεί απεβίωσε.

Ως χορογράφος, ο Αντζολίνι ενδιαφερόταν για τις δραματουργικές δυνατότητες του χορού. Ως προς τις απόψεις του, υπήρξε ένας από τους πρώτους που εξέφρασαν μια έννοια του ιταλικού εθνικισμού και μίλησε για τη «θλιβερή κατάσταση που επικρατούσε», δηλαδή η Γερμανία και η Ρωσία να λειτουργούν καλύτερα πολιτιστικά ιδρύματα από την Ιταλία.

Η σύζυγός του ήταν η μπαλαρίνα Μαρί Τερέζ Φολιάτσι (Marie Thérèse Foliazzi, 1733-1792). Η Μαρί Τερέζ είχε κινήσει το ερωτικό ενδιαφέρον του Τζάκομο Καζανόβα, ο οποίος παραδέχεται στα απομνημονεύματά του ότι είχε κλέψει το πορτρέτο της.

Ο γιος του ή ανεψιός του, Πιέτρο Αντζολίνι, έγινε επίσης χορευτής και χορογράφος, ενώ η κόρη του Γκασπάρο, η Φορτουνάτα Αντζολίνι (Fortunata Angiolini, 1776-1817), και ο παρτενέρ της Αρμάν Βεστρίς χόρεψαν στη Λισαβόνα και στο Λονδίνο με μεγάλη επιτυχία.

Ο Γκασπάρο Αντζολίνι υπήρξε δάσκαλος χορού του Ιταλοδανού χορευτή, χορογράφου και διευθυντή μπαλέτου Βιντσέντσο Γκαλεόττι.

## Παραπομπές


## Πηγές
* «Angiolini, Gasparo» στην *Encyclopædia Britannica*, 2007. Encyclopædia Britannica Online. Ανακτήθηκε στις 23 Ιανουαρίου 2007.
* Christopher Duggan: *The Force of Destiny: A History of Italy Since 1796*, Houghton Mifflin Company, Βοστώνη 2008, σσ.&nbsp;4-5
* Au, Susan: https://web.archive.org/web/20110706033734/http://www.thamesandhudsonusa.com/woa/520352.htm *Ballet and Modern Dance*, β΄ έκδοση, Thames & Hudson, Λονδίνο 2002, σσ. 34, 36, 38, 61

Κατηγορία:Ιταλοί χορευτές
Κατηγορία:Ιταλοί χορογράφοι
Ποταμός Τάνα (Κένυα)

Ο ποταμός **Τάνα** (*Tana River*) είναι ο μεγαλύτερος σε μήκος (708 ή 1.014 χιλιόμετρα, αναλόγως του ποια θεωρείται η κύρια πηγή) ποταμός στην Κένυα και δίνει το όνομά του στην Κομητεία του Ποταμού Τάνα. Παραπόταμοί του είναι οι Θίκα, Καθίτα, Μουτόνγκα, Θίμπα, Ραγκάτι, Κουρούρου και Μουχούχι. Αρκετοί από αυτούς έχουν νερό μόνο την εποχή των βροχών. Οι δεξιοί παραπόταμοι είναι περισσότεροι.

Ο Τάνα πηγάζει στα όρη Άμπερντερ, δυτικά του Νυέρι. Κατευθύνεται αρχικώς προς τα ανατολικά και μετά στρέφεται προς τα βόρεια, μετά πάλι ρέει προς τα ανατολικά και τελικώς προς τα νοτιοανατολικά-νότια. Στον άνω ρου του σχηματίζει τις τεχνητές λίμνες Μασίνγκα και Κιαμπέρε, που δημιουργήθηκαν από τα ομώνυμα φράγματα, χάρη στα οποία παράγεται υδροηλεκτρική ενέργεια και εξασφαλίζεται νερό για άρδευση καλλιεργειών. Τρία ακόμα φράγματα έχουν ανεγερθεί μεταξύ Μασίνγκα και Κιαμπέρε, αλλά χρησιμεύουν μόνο για την παραγωγή ενέργειας: τα Καμπούρου, Τζιτάρου και Κινταρούμα.

Μετά από τα παραπάνω φράγματα, ο Τάνα ρέει στο όριο ανάμεσα σε καταφύγια άγριας ζωής. Κατόπιν διέρχεται από την πόλη Γκαρίσα και τις κωμοπόλεις Χόλα και Γκάρσεν, προτού εκβάλει στον Ινδικό Ωκεανό, στην περιοχή του κόλπου Ουνγκουάνα, κοντά στον οικισμό Κιπίνι, σε γεωγραφικές συντεταγμένες πλάτος 2°35΄56΄΄ Νότιο και μήκος 40°20΄19΄΄ Ανατολικό, σχηματίζοντας ποτάμιο δέλτα που εκτείνεται στα τελευταία 30 χιλιόμετρα περίπου του μήκους του ποταμού. Στον κάτω ρου του διέρχεται από ξηρή περιοχή, αρδεύοντας τα γύρω εδάφη. Η λεκάνη απορροής του Τάνα έχει έκταση 126.026 τ.χλμ. (σχεδόν ίση με την έκταση της Ελλάδας), και σε αυτή κατοικούν 6,1 εκατομμύρια άνθρωποι.

Η μέση ετήσια παροχή του ποταμού Τάνα ανέρχεται σε πάνω από 5 δισεκατομμύρια κυβικά μέτρα, αλλά παρουσιάζει πολύ μεγάλες διακυμάνσεις, όχι μόνο εποχικές (με δύο πλημμυρικές περιόδους ανά έτος), αλλά ακόμα και από ένα έτος σε άλλο. Π.χ. μεταξύ των ετών 1944 και 1978 η μέση παροχή (μετρούμενη στην Γκαρίσα) ήταν 6,1 δισεκατομμύρια κυβ. μέτρα, αλλά το 1949 ήταν μόνο 1,79 δισεκατομμύριο κυβ. μέτρα, ενώ το 1968 ήταν 13,34 δισεκ. κυβ. μέτρα, δηλαδή επτάμισυ φορές μεγαλύτερη.

Το πρώτο φράγμα που ανεγέρθηκε στον ποταμό ήταν το Κινταρούμα το 1968 και ακολούθησε το Καμπούρου το 1975. Σύμφωνα με μελέτη του 2003, η σειρά των φραγμάτων κατά μήκος του ποταμού Τάνα προμήθευε συνολικά τα δύο τρίτα της καταναλωνόμενης ηλεκτρικής ενέργειας στην Κένυα, με μέγιστη εγκατεστημένη ισχύ 599 μεγαβάτ.

Νερά λαμβάνονται από τον ποταμό για τρία μείζονα αρδευτικά προγράμματα: το Μπούρα, το Tana Irrigation Scheme και το Αρδευτικό Πρόγραμμα του Δέλτα του Τάνα.

## Πήραν το όνομά του
Εκτός από την ομώνυμη κομητεία, δύο είδη ερπετών της Αφρικής ονομάσθηκαν από τον ποταμό Τάνα: η μυριοφολίς του Τάνα (*Myriopholis tanae*) και το λυγόσωμα του Τάνα (*Mochlus tanae* ή *Lygosoma tanae*). Επίσης, ο αστεροειδής **[[1641 Τάνα]]** (Tana), που ανακαλύφθηκε το 1935, πήρε το όνομά του από τον Ποταμό Τάνα της Κένυας.

## Παραπομπές


## Βιβλιογραφία
* ''Securing water and land in the Tana Basin, Kenya: a resource book for water managers and practitioners'' 
* James Meester: *And the River Flowed On; An Adventurous Journey Down the Tana River*, 1958

Τανα
Μανουήλ Απόκαυκος

Ο **Μανουήλ Απόκαυκος** ήταν βυζαντινός αξιωματούχος του 14ου αιώνα.

Ήταν γιος του Αλεξίου και αδελφός του μέγα πριμικήριου Ιωάννη. Ο πατέρας του έχοντας τότε μεγάλη εξουσία σαν μέγας δουξ τον διόρισε *άρχων* της Αδριανούπολης. Κατά τον δεύτερο εμφύλιο πόλεμο ο Ιωάννης Καντακουζηνός κατέλαβε την πόλη και ο Μανουήλ κατέφυγε στο κοντινό Φρούριο Βουκέλου. Όταν ανακατέλαβε την πόλη ο πατέρας του Αλέξιος ο Μανουήλ πήγε με τον Κατακουζηνό χωρίς όμως να τον ακολουθήσει ο λαός της πόλης.

## Παραπομπές


Κατηγορία:Βυζαντινοί άρχοντες
Κατηγορία:Βυζαντινοί του 14ου αιώνα
Μανουηλ
Αγγελίτζης

Ο **Αγγελίτζης** ήταν βυζαντινός αξιωματούχος του 14ου αιώνα.

Ο Ιωάννης Καντακουζηνός τον χαρακτηρίζει φαύλο και άσημο πολίτη. Ήταν κάτοικος της Γρατιανού στην σημερινή Δυτική Θράκη και μέλος του "Δήμου" της πόλης. Σε μία εξέγερση του δήμο όπου ανήκε εναντίων των δυνατών ανακηρύχθηκε *άρχων* της πόλης. Αργότερα όταν κατέλαβε την πόλη ο Καντακουζηνός, κατά τον δεύτερο εμφύλιο πόλεμο, προσχώρησε σε αυτόν.  Άρχων της πόλης ήταν για την περίοδο 1343-1344, ο Καντακουζηνός όταν κατέλαβε την πόλη βρήκε και τον θησαυρό του Αγγελίτζη τον οποίο κατάσχεσε.

## Παραπομπές


Κατηγορία:Βυζαντινοί άρχοντες
Κατηγορία:Βυζαντινοί του 14ου αιώνα
Come Over When You're Sober, Pt. 2

**Come Over When You're Sober, Pt.** Το 2(συχνά συντομευμένο στο **COWYS Pt. 2**) είναι το δεύτερο και τελευταίο άλμπουμ του αμερικανικού τραγουδιστή και ράπερ Lil Peep. Εκδόθηκε στις 9 Νοεμβρίου 2018 μέσω της Columbia Records. Ως πρώτη μεταθανάτια δημοσίευση του, το άλμπουμ έρχεται μετά από το θάνατο του Lil Peep από υπερβολική δόση φαρμάκων, λίγους μήνες μετά την κυκλοφορία του ντεμπούτο άλμπουμ του, Come Over When You're Sober, Pt. 1 τον Αύγουστο του 2017. Το άλμπουμ δημιουργήθηκε κυρίως από τονSmokeasac και το trio IIVI. Come Over When You're Sober Pt. 2 καθυστέρησε λόγω του θανάτου του Lil Peepτον Νοέμβριο του 2017, σχεδόν ένα χρόνο πριν κυκλοφορήσει το άλμπουμ, αλλά έπεσε σε διαμάχη μετά την απόκτηση της μουσικής Peep από την Columbia Records το 2018.

Κατηγορία:Άλμπουμ του 2018
Κατηγορία:Rap rock άλμπουμ
Γουδέλης (άρχων)

Ο **Γουδέλης** ήταν βυζαντινός αξιωματούχος του 14ου αιώνα.

## Βιογραφία
Ο Γουδέλης ήταν οινοχόος της αυτοκράτειρας Άννας, όταν κατά τον εμφύλιο πόλεμο της Άννας και του Ιωάννη΄ Καντακουζηνού το Πολύστυλο προσχώρησε στην παράταξη της, ο Αλέξιος Απόκαυκος τον διόρισε *άρχων* της πόλης το 1342. Στη θέση του άρχοντα της πόλης έμεινε μέχρι το 1344 όταν τον συνέλαβαν οι οπαδοί του Καντακουζηνού στην πόλη και του τον παρέδωσαν δέσμιο. Ο Καντακουζηνός τον ελευθέρωσε και τον έστειλε να διαπραγματευτή με την αυτοκράτειρα Άννα ειρήνη.

## Παραπομπές


Κατηγορία:Βυζαντινοί άρχοντες
Κατηγορία:Βυζαντινοί του 14ου αιώνα
Κωνσταντίνος Ταρχανειώτης (πρωτοστράτωρ)

Ο **Κωνσταντίνος Ταρχανειώτης** από την Οικογένεια Ταρχανειώτη, ήταν βυζαντινός στρατιωτικός αξιωματούχος του 14ου αιώνα.

Ο Κωνσταντίνος ήταν πρωτοστράτωρ, κατείχε μία από τις υψηλότερες στρατιωτικές θέσεις στην αυτοκρατορία. Κατά τον Βενετογενουάτικο πόλεμο το 1351 ηγήθηκε του βυζαντινού στρατού στην μάχη κατά των Γενουατών του Γαλατά όπου και τραυματίστηκε. Την ίδια περίοδο ήταν στρατηγός των βασιλικών τριήρων, επικεφαλής του αυτοκρατορικού στόλου, για την κατασκευή των οποίων του είχε ανατεθεί το 1348 η συλλογή φόρων για τον σκοπό αυτό αλλά λόγω της μεγάλης φορολογίας ξεσηκώθηκε ο λαός και ο αυτοκράτορας τον απάλλαξε. 

Το 1352 τον βρίσκουμε *άρχων* του Διδυμότειχου μαζί με τον Αρσένιο Τζαμπλάκωνα. 

## Παραπομπές


Κατηγορία:Βυζαντινοί άρχοντες
Κατηγορία:Βυζαντινοί του 14ου αιώνα
Κωνσταντινος
Κατηγορία:Βυζαντινοί στρατηγοί
Κατηγορία:Πρωτοστράτορες
Αρσένιος Τζαμπλάκων

Ο **Αρσένιος Τζαμπλάκων** ήταν βυζαντινός μοναχός και αξιωματούχος του 14ου αιώνα.

ήταν γιος του Αλεξίου Τζαμπλάκωνα μεγάλου Τζαούσιου και άρχοντα των Σερρών. Είχε εκάρη μοναχός και είχε το αξίωμα του μεγάλου Παπία, και ήταν αυτός που αποκάλυψε στον αυτοκράτορα Ανδρόνικο Γ΄ την συνωμοσία του Συργιάννη. Κατά τον δεύτερο εμφύλιο πόλεμο υποστήριξε τον Ιωάννη Καντακουζηνό και κατά την εξέγερση των Ζηλωτών της Θεσσαλονίκης  φυλακίστηκε και δημεύτηκε η περιουσία του.  Το 1347 ο Καντακουζηνός τον απελευθέρωσε και τον διόρισε απογραφέα στην Κωνσταντινούπολη. 

Το 1352 τον βρίσκουμε *άρχων* του Διδυμότειχου μαζί με τον Κωνσταντίνο Ταρχανειώτη. Το 1355 επέστρεψε στο Βατοπέδι έως τον θάνατό του. 

## Παραπομπές


Κατηγορία:Βυζαντινοί άρχοντες
Κατηγορία:Βυζαντινοί του 14ου αιώνα
Αρσενιος
Κατηγορία:Βυζαντινοί μοναχοί του 14ου αιώνα
Lil Tracy

Ο **Jazz Ishmael Butler** είναι Αμερικανός ράπερ και τραγουδιστής γνωστός επαγγελματικά ως Lil Tracy. Ήταν επίσης γνωστός με το όνομα Yung Bruh όταν ξεκίνησε την καριέρα του. Ο Tracy είναι γνωστός για τις συνεργασίες του με τον τελευταίο ράπερ Lil Peep ειδικά για τα «Awful Things» που κορυφώθηκε στις 79 στο Billboard Hot 100 και για να είναι ένα εξέχον μέλος του "SoundCloud rap" υπόγεια ραπ σκηνή.

Ονομα γέννησης Τζαζ Ισμαήλ γνωστός και ως TracyYung BruhSouljahwitch Γεννημένος Virginia Beach, Βιρτζίνια, Η.Π.Α. Genres Hip hopbo SoundCloud rap. Έτη ενεργά 2012-σήμερα Ετικέτες Ανεξάρτητος Συναφείς πράξεις gothboiclique Lil Peep Lil Raven Lil Uzi Vert



Κατηγορία:Αμερικανοί ράπερ
Μιχαήλ Λεβέντης

Ο **Μιχαήλ Λεβέντης** ή Μιχαήλος ήταν καθηγητής της μουσικής, συνθέτης και στιχουργός παιδαγωγικών τραγουδιών, ανάμεσα στα οποία το γνωστότερο είναι «Ο αποχαιρετισμός του χρόνου» (Πάει ο παλιός ο χρόνος).

## Βιογραφία
Γεννήθηκε στο Ναύπλιο το 1885 και πέθανε στη Σύρο το 1932.

## Διδακτική δραστηριότητα
Εργάστηκε σαν δάσκαλος της μουσικής σε διάφορα εκπαιδευτήρια και οργανισμούς, μεταξύ άλλων στο Αναμορφωτικό Σχολείο Αρρένων. Εκεί ανέπτυξε ενθουσιώδη δραστηριότητα και συνέβαλε στην εκπαίδευση του απροστάτευτου παιδιού.

Το έργο του διακρίνεται για την ευγένεια της μελωδικής γραμμής και τη ζωηρότητα των ιδεών.

## Πηγές
Οι πληροφορίες γι' αυτόν προήλθαν από το βιβλίο του Κώστα Χάγιου «Οι ωραιότερες χορωδίες», τεύχος 1ο, εκδόσεις Κωνσταντινίδη, Αθήνα 1951, σελ. 5.

Λεβεντης Μιχαηλ
Σλάβοι Καθολικοί

Οι **Καθολικοί Σλάβοι** είναι τα ιστορικά ή/και κυρίως καθολικά σλαβικά έθνη και εθνότητες, ενώ είναι και όρος για την ιστορία του Καθολικισμού μεταξύ των Σλαβικών λαών. Τα καθολικά σλαβικά έθνη περιλαμβάνουν τους Δυτικούς Σλάβους (Πολωνοί, Τσέχοι και Σλοβάκοι, καθώς και σχετικές εθνότητες όπως οι Κασούμπιοι και Σιλέσιοι στην Πολωνία), καθώς και οι δυτικότεροι Νότιοι Σλάβοι (Σλοβένοι και Κροάτες).

## Ιστορία

### Μεσαίωνας
Ο μέγας Δούκας Καζίμιρος Δ΄ της Λιθουανίας και της Πολωνίας (βασίλεψε το 1440-92) ξεκίνησε προσπάθεια καθολικοποίησης του Κιέβου (το οποίο ήταν Ορθόδοξο) στην αρχή της βασιλεία του.

### Πρώιμη σύγχρονη περίοδος
Η Ένωση του Μπρεστ (1596) οδήγησε στην δημιουργία της ανατολικής καθολικής Εκκλησίας (η οποία χρησιμοποιεί ορθόδοξο τελετουργικό και λειτουργία αλλά εντάσσεται στο καθολικό δόγμα και ο Πάπας είναι ο επικεφαλής της Εκκλησίας) στο Μεγάλο Δουκάτο της Λιθουανίας.

Η Αψβουργική μοναρχία ξεκίνησε ένα πρόγραμμα επανακαθολικοποίησης στη Βοημία και Μοραβία το 1620. Η Σερβική Ορθόδοξη Επαρχίας της Μάρτσα έγινε ανατολική καθολική το 1611, αν και ήταν μέρος μιας σύγκρουσης μεταξύ των τοπικών Καθολικών και Ορθόδοξων κληρικών στη διάρκεια του αιώνα.

## Σύγχρονα κράτη
Οι σύγχρονες χώρες όπου οι καθολικοί Σλάβοι αποτελούν πλειοψηφία είναι οι παρακάτω:

* 
* 
* 
* 
* 

## Δείτε επίσης
* Σλαβικός Χριστιανισμός
* Σλάβοι Ανατολικοί Ορθόδοξοι
* Σλάβοι Μουσουλμάνοι

## Παραπομπές

## Πηγές
* 

Κατηγορία:Καθολικισμός στην Ευρώπη
Κατηγορία:Σλαβικός πολιτισμός
Κατηγορία:Ιστορία του Καθολικισμού στην Ευρώπη